Publication: Magyar Közlöny
Issue: MK-2002-156 (Year: 2002, Number: 156)
Era: 1990-2004
Section: [2/2000. (II. 25.) AB határozat, ABH 2000, 25., 33.]
Paragraph Index: 713

56. § (2) bekezdésében szabályozott megállapodás nem egyenlõ jogi helyzetben lévõ felek között, az érdekek kölcsönös egyeztetésén alapuló megegyezés. Az átadó önkormányzat a vagyoni és területi kérdésekben történõ megállapodás megkötése során — a megállapodási kényszer miatt — hátrányos helyzetben van. Mivel a hatályos törvényi szabályozás nem tartalmaz rendelkezést arra nézve, hogy mely szabályok irányadók a terület és vagyonmegosztásra, a településrészt átadó önkormányzat abba a helyzetbe kerülhet, hogy önkormányzati feladatait megfelelõ vagyoni eszközök hiányában nem tudja ellátni, s ezáltal az Alkotmány 44/A. § (1) bekezdés a) és b) pontjában biztosított önkormányzati alapjogai (az önkormányzati feladatok ellátásának önállósága, illetõleg tulajdonhoz való joga) sérülhetnek. Tekintettel arra, hogy ebben az esetben közjogi megállapodás jön létre a településrészt átadó és az azt átvevõ önkormányzat között, megfelelõ — a bírói döntést orientáló, a települési önkormányzat alapjogait védõ — közjogi szabályok hiányában a bírósághoz fordulás lehetõsége sem nyújt megfelelõ garanciát a települési önkormányzat számára. A településrészek átadására-átvételére vonatkozó szabályozás hiánya nemcsak a belterületi lakott településrészek esetén vet fel alkotmányossági problémákat. A hatályos szabályozás mellett nem állapítható meg, hogy a külterületi településrész — ha ott laknak is — mely esetekben tekinthetõ olyan lakott településrésznek, amikor a településrész választópolgárainak népszavazáson kinyilvánított kezdeményezése szükséges az átadás-átvételhez. Ez az Ötv. 56. § (2) bekezdésében biztosított népszavazáshoz való jog gyakorlása tekintetében az Alkotmány 70/A. §-ában szabályozott jogegyenlõség sérelmét eredményezheti. A jogbiztonság követelményét sértheti az a helyzet, ha a települési határok kialakítása — az önkormányzat székhelyének nehezen megközelíthetõ volta — miatt a polgárok akadályoztatva vannak abban, hogy a települési önkormányzat hatáskörébe tartozó ügyeiket elintézzék.

Source: https://magyarkozlony.hu/hivatalos-lapok/672be08e7321c3307bad487fea4562f17a5da827/dokumentumok/a0915261e2a4d976b3bd90f9a125f91254ebb618/letoltes